(48 ) 
Empire, requérons bien adcertes à vous, nostre chière et bien 
amée en Dieu, l’abbesse de Nivelle, que, tantost et sans délay, 
vous fachiés sonner la clocke en nostre ville de Nivelle, et com- 
mander , tant que en vous est, que chascun se fasse prest et 
s'appareille pour sievir nostre scénescal et noz bonnes villes 
de Brabant , à estre avæque eulx sur les frontières de nostre 
pays, al yssue des trièwes estans entre le duc de Gelre et nous, 
pour aidier gardeir et défendre nostre pays. Et ce ne vuelliés 
point laissir. Donné à Brouxelle, soubs nostre seel appendu à 
ces présentes, le vj° jour de may, l’an de grasce mil CCC qua- 
tre vins et huit. 
IT. 
Johanna, par la grasce de Dieu , ducesse de Luxemboursg , 
de Lothier , de Brabant et de Lymbourg , marcquise du Saint- 
Empire, à vous, nostre bien amée en Dieu, l’abbesse de Ni- 
velle, salut. Comme nous avons à présent pluiseurs enemis 
qui à grant tort nous voelent guerryer, et nous avons aussi 
entendu que le duc de Gelre fait très-orant mandement, et 
s’enforce de quant qu’il puet, pour porter domaige à nous et à 
nostre pays, ensi qu’on nous a dit, lequel nous entendons à 
résister, et deffendre nostre pays au mieulx que nous pourrons, 
et avons pour ce ordiné à sonner la clocke tous les jours par- 
tout dedans nostre pays, nous vous prions etrequérons adcertes 
que aussi fachiés et sueffrés sonner les clockes à Nivelle, affin 
que chascun se puisse ordiner et appareillier pour aïdier def- 
fendre nostre pays , se mestier est. Donné à Bruxelle, soubs 
nostre seel mis à ces présentes, le xxij° jour d’aoust, l'an de 
grasce mil CCC quatre vins et xvij. 
Per dominam ducissam , personaliter presentibus dominis de 
Bergen et W'ittham , senescalco Brabantiæ. 
